ઈન્ટરનેટથી સુપરિચિત મિત્રોને સ્પામ ફિલ્ટર માટે વધુ જણાવવાની જરૂર ન હોય. દરેકના મેઈલબોક્સમાં સ્પામનું ફોલ્ડર હોય જ અને મેઈલ સર્વિસ સિસ્ટમને જો કોઈ મેઈલ વાંધાજનક લાગે તો તે સીધો જ સ્પામ ફોલ્ડરમાં ડાયવર્ટ કરી દે છે. કેટલાક જરૂરી અને અગત્યના મેઈલ પણ સ્પામ ફોલ્ડરમાં જતા રહે છે. આપણા મનની સિક્યોરીટી સિસ્ટમ પણ કેટલાક સંબંધોને સ્પામ જાહેર કરી દે છે. જે કદાચ સારા પણ હોય, તેથી જો આ સિક્યોરીટી સિસ્ટમની જાણકારી મેળવીએ તો કદાચ સંબંધોની સારપને માણી શકીએ. સંબંધોની માયાજાળને સમજવામાં ઈન્ટરનેટની માયાજાળની સમજણ ઉપયોગી નીવડે તેમ છે.